Source: http://docplayer.fi/2384916-Joukkoliikenteen-kehittamisohjelma-2015-2020-kouvolan-kaupunki-19-12-2014-kouvolan-kaupunki.html
Timestamp: 2017-09-22 06:33:33+00:00
Document Index: 2625963

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Joukkoliikenteen kehittämisohjelma Kouvolan kaupunki Kouvolan kaupunki - PDF
Joukkoliikenteen kehittämisohjelma Kouvolan kaupunki Kouvolan kaupunki
Download "Joukkoliikenteen kehittämisohjelma 2015-2020. Kouvolan kaupunki. 19.12.2014 Kouvolan kaupunki"
1 Joukkoliikenteen kehittämisohjelma Kouvolan kaupunki Kouvolan kaupunki
2 Sisällys 1 Joukkoliikenteen järjestäminen Lainsäädäntö Joukkoliikenteen organisointi Kouvolassa TVV Lippu- ja maksujärjestelmä Oy Toimintaympäristö Yhdyskuntarakenne Palveluverkko Kytkökset muihin ohjelmiin Ympäristöohjelma Esteettömyysohjelma Rakennemalli Joukkoliikenteen nykytilanne Kehittämistoimenpiteet Asiakastyytyväisyys Lipputuotejärjestelmä Vuorotarjonta Palveluketjujen kuljetukset Kouvolassa Avoin joukkoliikenne Koulukuljetukset SHL- ja VPL-kuljetukset Joukkoliikenteen rahoitus Joukkoliikenteen laadulliset tekijät Kouvolassa Esteettömyys Tiedottaminen Ympäristötekijät Palvelutason määrittely Palvelutasotekijät Palvelutasotavoitteiden voimassaolo ja sitovuus Palvelutasoluokat Kouvolan palvelutasosuunnitelma Joukkoliikenteen kattavuus Muutokset palvelutasosuunnitelmaan Joukkoliikenteen kehittämistoimenpiteet Avoin joukkoliikenne Koulukuljetukset SHL- ja VPL-kuljetukset Kehittämistoimenpiteiden toteuttamissuunnitelma Kehittämistoimenpiteet vuonna
3 8.4.2 Kehittämistoimenpiteet vuonna Kehittämistoimenpiteet vuonna Kehittämistoimenpiteet vuonna Viestintä ja markkinointi Seuranta Yhteenveto
4 1 Joukkoliikenteen järjestäminen Joukkoliikenteen järjestämistä määrittää vuonna 2009 voimaan tullut joukkoliikennelaki. Joukkoliikennelaki antaa reunaehdot sille, miten joukkoliikenne voidaan järjestää ja mitä velvoitteita viranomaisella on. Joukkoliikennelakia täydentää EU:n palvelusopimusasetus. Parhaillaan on Suomessa käynnissä suurin joukkoliikenneuudistus vuosikymmeniin. Vanhojen linjaliikennelupien pohjalle tehdyt siirtymäajan sopimukset katkeavat vuodesta 2014 alkaen ja markkinat avautuvat. Tämä näkyy jo nyt esimerkiksi halpabussiyhtiöiden tulona markkinoille ja uudenlaisena lippujen hinnoitteluna. Parhaassa tapauksessa uudistus näkyy kuluttajalle aiempaa edullisempina lipunhintoina ja pahimmillaan vuorotarjonnan heikkenemisenä. Uudistuksen myötä toimivaltaisilla viranomaisilla, kuten Kouvolan kaupungilla, on aiempaa paremmat mahdollisuudet vaikuttaa joukkoliikennepalvelujen laatuun ja määrään. Myös joukkoliikenteen kustannukset riippuvat tarjottavan palvelun laadusta ja määrästä. Joukkoliikenteen tasoon liittyvä päätökset tulee tehdä niin, että tavoitteet on mahdollista saavuttaa joukkoliikenteelle osoitetuilla määrärahoilla. On myös huomioitava, että Kouvolassa valtaosa henkilöliikenteen kustannuksista tulee muualta kuin joukkoliikenteestä. Suurin osa henkilöliikenteen kustannuksista koostuu erillisistä koulukuljetuksista sekä SHL- ja VPL-kuljetuksista (sosiaalihuoltolain ja vammaispalvelulain mukaiset kuljetukset). 1.1 Lainsäädäntö Joukkoliikenteen järjestämisvastuu on joukkoliikenteen toimivaltaisella viranomaisella, joka vaihtelee alueittain. Toimivaltainen viranomainen voi olla Liikennevirasto, ELY-keskus tai kunta. Kouvola on joukkoliikennelain 14 :n 1 momentin mukainen joukkoliikenteen toimivaltainen viranomainen alueellaan. Toimivaltaiselle viranomaiselle kuuluvat mm. seuraavat tehtävät: - joukkoliikenteen järjestämistavasta päättäminen - joukkoliikennepalveluiden kilpailutus ja hankinta - joukkoliikenteen palvelutason määrittely Palvelutason määrittelyssä päätetään, minkälaista joukkoliikennettä (määrä ja laatu) tarjotaan eri alueilla. Palvelutason määrittelyä käsitellään tarkemmin tämän raportin kohdassa 7. Toimivaltainen viranomainen päättää siitä, mikä on joukkoliikenteen järjestämistapa toimivaltaalueella. Joukkoliikenne voidaan järjestää markkinaehtoisesti tai EU:n palvelusopimusasetuksen (PSA) mukaisesti. PSA:n mukaisesti järjestetty liikenne voi olla toteutettu viranomaisen omana tuotantona, bruttomallisilla hankintasopimuksilla tai ns. nettomallisilla käyttöoikeussopimuksilla. Teoriassa voidaan käyttää myös yleistä sääntöä, jolloin myös markkinaehtoiseen liikenteeseen voidaan maksaa julkista tukea, mutta yleinen sääntö ei Suomessa ole tällä hetkellä käytössä eikä tämä malli näin ollen ole Suomessa mahdollinen. Markkinaehtoinen liikenne on liikennettä, johon ei makseta lainkaan julkista tukea eli kysyntä määrittää tarjottavan palvelun tason ja lippujen hinnat. Bruttomallisessa hankintasopimuksessa lipputulot jäävät tilaajalle, eli liikennöitsijälle maksetaan ennalta sovittu liikennöintikorvaus. Matkustusmäärillä ei ole vaikutusta maksettavaan korvaukseen, jollei liikennöintisopimukseen ole kirjattu jonkinlaista kannustinta. Käytännössä lipputuloriski on tilaajalla. Nettomallisissa käyttöoikeussopimuksissa lipputulot jäävät liikennöitsijälle ja lisäksi tilaaja maksaa liikennöitsijälle erillisen liikennöintikorvauksen. Liikennöitsijän tulot siis riippuvat matkustusmääristä ja lipputuloriski on liikennöitsijällä. Erilaiset joukkoliikenteen järjestämistavat on esitetty kuvassa 1. 3
5 Kuva 1. Liikenteen järjestämistapamallit (Lähde: Liikenne- ja viestintäministeriö, julkaisuja 12/2012) Kouvolassa joukkoliikenne on järjestetty palvelusopimusasetuksen mukaisesti käyttöoikeussopimuksilla. Lainaus perusturvalautakunnan pöytäkirjasta ( , 134): Kouvolan kaupungin joukkoliikenne järjestetään siirtymäajan jälkeen pääasiallisesti EU:n palvelusopimusasetuksen mukaisilla nettomallisilla käyttöoikeussopimuksilla. Liikenteen suunnittelusta päävastuun kantaa Kouvolan kaupunki. Suunnittelussa tehdään tiivistä yhteistyötä alueen liikennöitsijöiden ja Kaakkois-Suomen ELY-keskuksen kanssa. Liikennepalvelut hankitaan lähtökohtaisesti avoimella tarjouskilpailulla, jossa sovelletaan joukkoliikennelain mukaista hankintamenettelyä. Tarjouskilpailussa Kouvolan kaupunki jaetaan osakokonaisuuksiin. Liikenteelle asetettavat ehdot, kilpailutuskohteet sekä laadulliset vaatimukset määritellään tarjouskilpailuasiakirjoissa. Tukijärjestelmä rakennetaan sellaiseksi, että nykyisen kaltaisen kaupunkilipun myynnin kasvu ei aiheuta kasvua kaupungin kustannuksissa. Käytännössä Kouvolan joukkoliikenne on jaettu useaksi kohteeksi ja vuoroja operoi monta eri liikennöitsijää. Asiakastulot jaetaan liikennöitsijöille lipputuotteittain tehtyjen matkojen suhteessa. Kouvolassa on tällä hetkellä käyttöoikeussopimusten lisäksi voimassa yksi siirtymäajan liikennöintisopimus (taulukko 1 sivulla 6). kilpailutuksessa tarjoajille asetettu minimivaatimukset, jotta tarjouskilpailuun on ollut mahdollista osallistua. Lisäksi tarjousten vertailussa on hinnan lisäksi käytetty vertailuperusteena kaluston laatua ja liikennöitsijän toiminnan ympäristövaikutuksia. 1.2 Joukkoliikenteen organisointi Kouvolassa Joukkoliikenteen näkökulmasta Kouvola kuuluu keskisuuriin kaupunkeihin. Keskisuurten kaupunkien joukkoliikenteen valtionapua haetaan ja valtionavun myöntää Liikennevirasto. Valtion avun myöntämistä varten Kouvola on tehnyt Liikenneviraston ja Kaakkois-Suomen ELYkeskuksen kanssa aiesopimuksen joukkoliikenteen kehittämisestä ja rahoituksesta. Nykyinen aiesopimus on voimassa vuoden 2015 loppuun ja aiesopimus päivitetään vuoden 2015 aikana. 4
6 Valtaosa Kouvolan läpi kulkevasta kaukoliikenteestä on Kaakkois-Suomen ELY-keskuksen hallinnoimaa liikennettä. Kaakkois-Suomen ELY-keskuksen toimialueena ovat Kymenlaakson ja Etelä-Karjalan maakunnat, näin ollen esimerkiksi Kouvola-Lappeenranta(-Imatra) ja Kouvola- Kotka -reittien liikenne on Kaakkois-Suomen ELY-keskuksen toimivallan alaista. Linjaautoliikenteen lisäksi Kouvolan aluetta palvelee myös raideliikenne. Matkakeskuksen lisäksi Kouvolassa on kolme seisaketta: Koria, Myllykoski ja Inkeroinen. Kouvolassa joukkoliikenteen toimivaltaisen viranomaisen valtaa käyttää Lasten ja nuorten lautakunta, paitsi joukkoliikenteen palvelutason määrittelyn osalta, jossa toimivaltaa käyttää kaupunginhallitus. Henkilöliikenteen kokonaisvaltaista kehittämistä ja eri toimialojen yhteistyön parantamista varten on perustettu viranomaistyöryhmä (joukkoliikennetyöryhmä), johon kuuluvat seuraavat jäsenet (tilanne ): Ismo Korhonen lasten ja nuorten palvelujen johtaja, työryhmän puheenjohtaja Kristiina Sihvonen hallintopalvelupäällikkö työryhmän, varapuheenjohtaja Tero Rämä joukkoliikennelogistikko, työryhmän sihteeri Kim Strömmer palvelupäällikkö Minna Laakso palvelupäällikkö Tuula Kotimäki johtava sosiaalityöntekijä Arja Kumpu ikääntyneiden palveluiden johtaja Tapani Vuorentausta suunnittelupäällikkö. Joukkoliikennetyöryhmän tehtävänä on: kehittää Kouvolan kaupungin henkilöliikennepalveluita ja luoda uusia toimintamalleja lakisääteisten kuljetusten toteuttamiseen avoimella joukkoliikenteellä kaupungin sisäisen yhteistyön kehittäminen kuljetuksiin liittyvien periaatteiden ja ohjeistusten valmistelu joukkoliikennepalveluiden kehittäminen kaupungin eri toimialojen tarpeita vastaaviksi kaupungin järjestämissä kuljetuksissa esiintyvien päällekkäisyyksien poistaminen ja kustannustehokkuuden parantaminen joukkoliikennelain mukaisten tehtävien valmistelu joukkoliikenteen kehittämisohjelmaan ja palvelutasosuunnitelmaan (sekä muihin ohjelmiin) kirjattujen toimenpiteiden toimeenpano. Henkilökuljetuksia koordinoidaan kaupungin hyvinvointipalveluiden tukipalveluissa olevassa kuljetus- ja joukkoliikennetiimissä, jossa työskentelee joukkoliikennelogistikko, kaksi koulukuljetuskoordinaattoria ja yksi täysipäiväinen sekä yksi puolipäiväinen toimistosihteeri. Joukkoliikenteen kehittämisessä tehdään yhteistyötä Kaakkois-Suomen ELY-keskuksen kanssa, koska Kaakkois-Suomen ELY-keskuksen tekemät ratkaisut esimerkiksi vuorotarjonnan suhteen näkyvät suoraan myös kaupungin sisäisessä vuorotarjonnassa. Kaakkois-Suomen ELYkeskuksen lisäksi tärkeitä kaupungin ulkopuolisia sidosryhmiä ovat esimerkiksi alueen liikennöitsijät. Tarjouskilpailuissa joukkoliikenne on jaettu useisiin erikokoisiin kohteisiin, millä on varmistettu se, että myös pienillä paikallisilla toimijoilla on realistinen mahdollisuus ainakin osallistua kaupungin tarjouskilpailuihin. Kouvolassa joukkoliikenne on päätetty järjestää palvelusopimusasetuksen mukaisilla käyttöoikeussopimuksilla. Ensimmäiset käyttöoikeussopimukset astuivat voimaan Käyttöoikeussopimusten lisäksi Kouvolalla on myös perinteisiä ostoliikennesopimuksia, yksinoikeusliikennöintisopimuksia sekä siirtymäajan liikennöintisopimuksia. Kouvolan joukkoliikenteen sopimustilanne on esitetty taulukossa 1. Taulukossa 1 ei ole huomioitu palvelulinja- ja asiointitaksisopimuksia. 5
7 Taulukko 1. Kouvolan joukkoliikenteen sopimustilanne. Pääsääntöisesti Kouvolassa on pyritty vähintään 3-vuotisiin sopimuksiin, koska pitkät sopimuskaudet mahdollistavat liikennöitsijöille investoinnit ja sitä kautta myös laadullisia vaatimuksia on voitu kiristää. 1.3 TVV Lippu- ja maksujärjestelmä Oy Kouvola on osakkaana TVV Lippu- ja maksujärjestelmä Oy:ssä. TVV Lippu- ja maksujärjestelmä Oy on kuntien ja valtion yhteinen IT-palvelu- ja hankintayhtiö. Sen toiminta kattaa yli 20 keskeisintä kaupunkiseutua ja 9 joukkoliikenteen järjestämisvastuussa olevaa ELY-keskusta ympäri Suomea. Yhtiön tarkoituksena on hankkia, kehittää ja ylläpitää joukkoliikenteen toimivaltaisten viranomaisten yhteistä lippu- ja maksujärjestelmää yhteistyössä järjestelmätoimittajien ja järjestelmän käyttäjien kanssa. Kouvolan lisäksi TVV joukkoliikenteen lippu- ja maksujärjestelmä Oy:n omistajia ovat Liikennevirasto, joka edustaa joukkoliikenteen järjestämisvastuussa olevia 9 ELY-keskusta, Hämeenlinna, Imatra, Joensuu, Jyväskylä, Kajaani, Kemi, Kokkola, Kotka, Kuopio, Lahti, Lappeenranta, Mikkeli, Oulu, Pori, Rovaniemi, Salo, Savonlinna, Seinäjoki, Tampere, Turku ja Vaasa. Hallitusohjelmaan on kirjattu tavoite valtakunnallisesta yhteiskäyttöisestä lippujärjestelmästä, jota käytetään kilpailutetussa liikenteessä. Tätä tavoitetta tulee täyttämään TVV Lippu- ja maksujärjestelmä Oy:n toteuttama Waltti lippu- ja maksujärjestelmä, jonka käyttö on alkanut vaiheittain kesästä 2014 alkaen. Ensimmäisenä Waltti otetaan käyttöön Jyväskylässä ja Joensuussa. Kouvolassa Waltti on tarkoitus ottaa käyttöön kesän 2015 alussa. Waltin tavoitteena on: luoda joukkoliikenteestä helppokäyttöinen ja valtakunnallisesti yhtenäinen palvelukokonaisuus eri kohderyhmille kehittää ja ylläpitää kaupunkiseutujen yhtenäistä joukkoliikenteen lippu- ja maksujärjestelmää rakentaa asiakkaiden tarpeita vastaavia liikennepalveluita tehdä maksamisesta helppoa koko seudun alueella ja varmistaa, että hinnoittelu on oikeudenmukaista ja joustavaa taata, että viranomainen saa riittävästi helppokäyttöistä ja ajantasaista tietoa suunnittelun, päätöksenteon, kilpailuttamisen ja seurannan tueksi. Ensimmäisessä vaiheessa järjestelmän tavoitteena on toteuttaa työssäkäyntialueiden sisäisen liikenteen tarpeet. Seuraavissa vaiheissa toteutetaan työssäkäyntialueiden välisen liikenteen tarpeet, sekä mietitään yhteiskäyttöisyyttä muiden joukkoliikennemuotojen kanssa. Tavoitteena on lisäksi lisätä vuosittaisia joukkoliikenteen matkoja 200 miljoonalla uudella matkalla vuoteen 2022 mennessä ja tarjota TVV kaupunkien ja ELY-keskusten alueella noin 4 miljoonalle asiakkaalle yhtenäinen palvelukokonaisuus. 6
8 Kouvolaa osakkuus TVV Lippu- ja maksujärjestelmä Oy:ssä hyödyttää konkreettisesti sen vuoksi, että toiminnan kehittäminen on kustannustehokkaampaa, kun sitä tehdään yhteistyössä muiden viranomaiskaupunkien kanssa. Osakkuus tuo myös resursseja esimerkiksi uusien maksutapojen kehittämiseen. Kouvolalla on vuonna 2014 paikka TVV Lippu- ja maksujärjestelmä Oy:n hallituksessa. Liikennevirasto vastaa Waltti -lippu- ja maksujärjestelmän kustannuksista vuoden 2015 loppuun asti. Tämän jälkeen järjestelmän ylläpitokustannuksista vastaavat toimivaltaiset viranomaiset. Kouvolassa kustannukset käytännössä jaetaan kaupungin ja liikennöitsijöiden kesken. Tällä hetkellä lippu- ja maksujärjestelmää ylläpitää Matkahuolto, jonka toiminnan rahoittavat liikennöitsijät erilaisilla palvelumaksuilla. Tavoitteena on, että järjestelmän ylläpitokustannukset eivät nosta kaupungin kokonaiskustannuksia. 7
9 2 Toimintaympäristö Vuonna 2009 toteutunut kuntien yhdistyminen on joukkoliikenteen näkökulmasta tarjonnut aiempaa paremmat edellytykset joukkoliikenteen kehittämiseen. Kaupungin kustannusvastuu on kasvanut, koska aiemmin Kaakkois-Suomen ELY-keskuksen vastuulle kuuluneet entisten kuntakeskusten välinen liikenne on nykyisin kaupungin vastuulla. Lisäksi kuukausilippujen hinnoittelu on tuonut kaupungille kustannuksia, koska Kelan maksama 2. asteen opiskelijoiden koulumatkatuki on siirtynyt kaupungin maksettavaksi. Kuntien yhdistyminen ja joukkoliikennevastuun kasvattaminen ovat kuitenkin mahdollistaneet aiempaa järkevämmät kilpailutuskokonaisuudet. Kaupunki on myös pystynyt aiempaa kokonaisvaltaisemmin päättämään joukkoliikenteen linjauksista, kuten lippujen hinnoista. Aktiiviset panostukset ovat näkyneet myös muun muassa kausilippujen myyntimäärissä (ks. kuva 2). Kuva 2. Kuukausilippujen myynti Kouvolassa Kuukausilippujen myynti on kehittynyt myönteisesti. Myyntimäärien kääntyminen laskuun vuonna 2013 selittyy osin säätiloilla, mutta todennäköisesti helppo kasvupotentiaali on myös käytetty ja jatkossa myyntimäärien kasvattaminen on entistä vaikeampaa. 2.1 Yhdyskuntarakenne Kouvola on maantieteellisesti laaja kaupunki, jossa asukastiheys on vain 34,7 as/km2 ( ). Yhdyskuntarakenne on joukkoliikenteen kannalta haasteellinen muun muassa sen takia, että ennen vuotta 2009 jokainen kunta on suunnitellut maankäyttöään lähtökohtaisesti omien tarpeidensa kannalta ja nykyisen Kouvolan joukkoliikenteen näkökulmaa ei luonnollisesti ole huomioitu esimerkiksi kaavoituksessa. Esimerkiksi nykyisen Kouvolan keskeinen kaupunkialue muodostui aiemmin neljän eri kunnan alueista. Kun tarkastellaan väestön sijoittumista Kouvolassa, voidaan kaupunki jakaa neljään aluetyypppiin: taajamat kylät pienkylät maaseutualueet. 8
10 Kuva 3. Kouvolan kaupunkirakenne (Lähde: YKR/Syke ja TK). Positiivinen asia Kouvolassa on, että nykyään maankäyttöä suunnittelussa on huomioitu aiempaa paremmin myös joukkoliikenne. Kouvolan kaupungin maapoliittinen ohjelma on hyväksytty vuonna 2010 (Kv ). Maapoliittisessa ohjelmassa on strategisia linjauksia ja toimintaperiaatteita maankäytöllisten tavoitteiden saavuttamiseksi. Niitä tarkentaa valtuuston ( 33) hyväksymä rakennemalli, joka muodostaa kaupungin strategisen maankäytöllisen tavoitteen pitkällä aikavälillä. Rakennemallikartassa ja sitä täydentävässä raportissa on linjattu kaupunkirakenteen kehittämisen pääperiaatteita ja -suuntia mm seuraavasti: Alueidenkäyttöä suunnitellaan siten, että joukkoliikenne on mahdollista järjestää tarkoituksenmukaisesti. Rakennemallissa on useissa kohdissa nostettu esiin joukkoliikenteen huomiointi maankäytön suunnittelussa ja erikseen on korostettu joukkoliikenteen laatukäytävien Voikkaa-Anjala ja Valkeala-Elimäki -merkitystä. Kouvolan rakennemallilla ei ole maankäyttö- ja rakennuslaissa tarkoitettuja oikeusvaikutuksia. Rakennemallin on kuitenkin tarkoitus määritellä tavoitteita ja suuntaviivoja maankäyttö- ja rakennuslain mukaiselle kaavoitukselle ja siinä tehtyjä linjauksia toteutetaan tarkemmassa suunnittelussa, kuten yleiskaavan laadinnassa. Uudet linjaukset eivät kuitenkaan muuta kaupungin nykyistä rakennetta eikä sitä tosiasiaa, että valtaosa Kouvolan pinta-alasta on erittäin harvaanasuttua maaseutualuetta (ks. kuva 4). 9
11 Kuva 4. Väestön sijoittuminen Kouvolassa 500mx500m ruutujaolla. (Lähde: YKR/SYKE ja TK) Kaupungin laaja pinta-ala ja matala asukastiheys tekevät joukkoliikenteen järjestämisestä haastavaa erityisesti maaseutualueilla. Lisäksi ennen uuden Kouvolan muodostamista vuonna 2009 kuntien maankäyttö ei ollut joukkoliikenteen kannalta tehokasta. Taulukko 2. Väkimäärän kehitys Kouvolassa eri alueilla vuosina Alue Muutos Muutos % Taajamat ,8 % Kylät ,3 % Pienkylät ,8 % Maaseutualueet ,7 % Yhteensä ,3 % Kouvolan väliluku on 2000-luvulla laskenut ja joukkoliikenteen näkökulmasta ongelmallista on se, että väestö on vähentynyt taajamista, joihin valtaosa joukkoliikennematkustuksesta keskittyy. Pitkällä aikavälillä, jos taajamien väkiluku entisestään vähenee, tulee tämä näkymään myös joukkoliikenteen kannattavuudessa ja olisi ensiarvoisen tärkeää, että väestön määrä erityisesti joukkoliikenteen laatukäytävien varrella kasvaisi. Lakisääteiset kuljetukset järjestetään asuinpaikasta riippumatta, mutta kattavan joukkoliikenteen järjestäminen harvaanasutuille alueille on erittäin kallista. 10
12 Laajasta pinta-alasta ja pienestä asukastiheydestä johtuen Kouvolassa yksityisautoilun asema on erittäin vahva. Kouvola on yksi Suomen autoistuneimpia kaupunkeja ja kuten taulukko 3 osoittaa, on autoistuminen lisääntynyt myös vuonna 2009 tapahtuneen kuntien yhdistymisen jälkeen. Taulukko 3. Kouvolan autoistumisasteen kehitys vuosina Liikenteessä olevat henkilöautot Asukkaita Henkilöautot/1000 asukasta Muutos autoistumisasteessa 1,4 % 1,4 % 1,1 % 0,6 % Lähde: Tilastokeskus ja Trafi. Autoistumisaste on siis kasvanut tasaisesti ja tämä on joukkoliikenteen kannalta huono asia. Autoistumisaste on kasvanut vuosittain n. 1 % -yksikön ja kasvuvauhti on vuoden 2009 jälkeen hieman laantunut. Kuva 5. Kouvolan autoistumisasteen kehitys. 2.2 Palveluverkko Kouvolassa joukkoliikenteen järjestämisen kannalta oleellisimpia palveluita ovat muun muassa peruskoulut, lukiot ja terveysasemat. Kuvaan 6 on merkitty Kouvolan lukiot ja terveysasemat. Kouvolassa kaupunginvaltuusto päätti marraskuussa 2014 tehdä muutoksia lukioverkkoon (Kv , 93). Anjalankosken lukio suljetaan ja Yhteiskoulun ja Lyseon lukio yhdistyvät yhdeksi lukioksi alkaen. Nykyisiin terveysasemiin liittyen on päätetty, että Korian terveysasema jatkaa toimintaansa Ratamo-keskuksen valmistumiseen asti (Kv , 95). Ratamo-keskus on päätetty rakentaa Kotiharjuun Kouvolan keskustan läheisyyteen. 11
13 Kuva 6. Kouvolan lukiot ja terveysasemat Marraskuussa 2014 Kouvolassa päätettiin tehdä muutoksia myös kouluverkkoon (Kv , 93). Kaupunginvaltuusto päätti, että Ratulan, Selänpään ja Tirvan koulut lakkautetaan alkaen. Muutokset kouluverkossa saavat aikaan sen, että linja-autovuoroja tullaan todennäköisesti lisäämään. Näitä kehitystoimenpiteitä ei kuitenkaan ole käsitelty tässä raportissa, koska koulukuljetukset ovat lakisääteisiä kuljetuksia, jotka tulee järjestää joka tapauksessa. Käytännössä uusien bussivuorojen sijoittuminen riippuu siitä, mihin kouluihin lakkautettavien koulujen oppilaat ohjataan. Kuviin 7 ja 8 on merkitty Kouvolan kouluverkko (myös erityisopetusta tarjoavat koulut) alkaen. 12
14 Kuva 7. Kouvolan peruskoulut (pl. keskustaajamat) Kuva 8. Kouvolan keskustaajamien peruskoulut. 13
15 2.3 Kytkökset muihin ohjelmiin Joukkoliikenteen kehittämisohjelmassa on kytköksiä kaupungin jo aiemmin hyväksymiin ohjelmiin. Keskeisimpiä tällaisia ohjelmia ovat ympäristöohjelma, esteettömyysohjelma ja rakennemalli. Kaupungin sisäisellä henkilöliikenteellä on kytköksiä myös maakuntatason ohjelmiin, mutta niitä ei kuitenkaan käsitellä tässä raportissa Ympäristöohjelma Kouvolan kaupungin ympäristöohjelma hyväksyttiin kesäkuussa 2012 (Kv , 58). Yhtenä päämääränä ohjelmassa on julkisen liikenteen käytön sekä kävelyn ja pyöräilyn edistäminen. Konkreettisiksi tavoitteiksi on joukkoliikenteen osalta kirjattu seuraavia asioita: paikallisesti tuotettujen biopolttoaineiden osuus kaupungin julkisessa liikenteessä on 20 % joukkoliikenteellä tehtyjen matkojen määrä kasvaa 5 % vuosittain. kilpailutuksissa ympäristöasioille on asetettu minimivaatimukset ja ympäristöasioilla on mahdollisuus saada lisäpisteitä käytössä on sopimusmalli, jossa liikennöitsijöitä hyvitetään jäteperäisten biopolttoaineiden käytöstä ja muista hiukkaspäästöjä vähentävistä erillistoimista. Matkustusmäärien muutosta seurataan kaupunkilippujen myynti ja matkustusmäärien perusteella. Kouvolassa on tarjouspyynnössä pisteytetty biopolttoaineiden käyttöä, mutta toistaiseksi yhtään tarjousta, jossa olisi sitouduttu uusiutuvien polttoaineiden käyttöön, ei ole saatu. Asetettua tavoitetta, että 20 % liikenteestä suoritetaan paikallisesti tuotetuilla biopolttoaineilla, voidaan pitää erittäin kunnianhimoisena. Kouvolassa ei toistaiseksi ole käytössä sopimusmallia, jossa sopimuskumppaneita palkittaisiin ympäristövaikutuksia pienentävistä toimenpiteistä. Sen sijaan tarjouskilpailuissa huomioidaan aina ympäristöasiat ja niistä on myös mahdollista saada lisäpisteitä. Tyypillisin esimerkki on kalustosta ja kaluston päästöluokituksesta saatavat lisäpisteet. Käytännössä mitä vähäpäästöisemmällä autolla ajetaan, sitä enemmän saadaan pisteitä tarjouskilpailussa. Seurannan osalta voidaan ongelmallisena pitää sitä, että Kouvolassa ei toistaiseksi kattavasti seurata sitä, mistä liikkumismuodoista muutokset joukkoliikenteessä johtuvat. Joukkoliikennematkustuksen määrän kasvu ei ympäristönäkökulmasta ole välttämättä hyvä asia, jos siirtymä tapahtuu pyöräilystä tai kävelystä. Toisaalta, jos bussimatkustaja kulkee linja-auton sijaan pyörällä tai kävellen, ei tämäkään välttämättä ole huonoa kehitystä Esteettömyysohjelma Kaupungin esteettömyysohjelma hyväksyttiin kaupunginvaltuustossa helmikuussa 2012 (Kv , 14). Esteettömyysohjelmassa on muun muassa lainaus kaupungin vammaispoliittisesta ohjelmasta: Julkisen liikenteen tarjoamat palvelut on oltava myös vammaisten henkilöiden käytettävissä. Joukkoliikenteen esteettömyys edellyttää esteettömiä, käytännössä matalalattiaisia linja-autoja. Tämä näkyy konkreettisesti myös muille matkustajille ja pahimmassa tapauksessa esteettömyys aiheuttaa matkustusmukavuuden heikentymistä ja esimerkiksi huonon tiestön aiheuttamia käytännön ongelmia. Kouvolassa joukkoliikenteen esteettömyyttä on viety eteenpäin asteittain ja hyvää kehitystä on esimerkiksi se, että nykyisin alueella on jo neljä eri liikennöitsijää, joilla on käytössään esteetöntä kalustoa. Esteettömyyden osalta on syytä todeta, että esteetön joukkoliikenne asettaa vaatimuksia myös yhdyskuntatekniikalle. Pelkkä matalalattiainen linja-auto ei tee joukkoliikenteestä esteetöntä, 14
16 vaan esteettömyys edellyttää myös esteetöntä pääsyä pysäkeille. Myös aikataulutietojen tulee olla kaikkien saatavilla Rakennemalli Kouvolan kaupunginvaltuusto hyväksyi kaupungin rakennemallin vuonna 2013 (Kv , 33). Rakennemalliin tavoitteiksi on kirjattu muun muassa kävelyn, pyöräilyn ja joukkoliikenteen kehittäminen ja toimintaedellytysten turvaaminen. Rakennemallin kirjausten mukaan maankäytössä tulee huomioida olemassa oleva palvelurakenne, ml. joukkoliikenne. Keskeinen tavoite on luoda edellytykset kävelyn, pyöräilyn ja joukkoliikenteen käytön kasvattamiselle. Rakennemallissa viitataan joukkoliikenteen osalta useaan otteeseen määritettyihin joukkoliikenteen laatukäytäviin ja painotetaan maankäytön osalta riittävää volyymia, jotta joukkoliikenne on mahdollista järjestää kustannustehokkaasti. Kaupunki on rakennemallissa jaettu Kouvolan kaupunkikeskukseen, aluekeskuksiin, maaseutuvyöhykkeen keskuksiin, palvelukyliin sekä matkailukyluun. Joukkoliikenteen osalta on kirjattu hyvät joukkoliikenneyhteydet Kouvolan keskustaan. Aluekeskuksiksi on rakennemallissa määritelty Kuusankoski, Ummeljoki-Myllykoski, Valkealan kirkonkylä, Inkeroinen-Anjala, Koria sekä Voikkaa. Erillisenä asiana kaupungin rakennemalliin on kirjattu valtatie 6:n parantaminen ja tarve tutkia Napan alueen joukkoliikenteen kehittämismahdollisuudet. 15
17 3 Joukkoliikenteen nykytilanne Kouvolan joukkoliikenne koostuu kaupungin toimivallan alaisesta joukkoliikenteestä, palvelulinjoista sekä asiointitakseista. Lisäksi joukkoliikennetarjontaa laajentavat kuntarajat ylittävä linjaautoliikenne sekä junaliikenne. Kumpikaan viimeiseksi mainituista ei ole Kouvolan kaupungin hallinnoimaa liikennettä. Kuvassa 9 on esitetty kaupungin joukkoliikennelinjasto. Kuvassa 9 ei ole otettu kantaa vuorotarjonnan määrään, vaan siinä on esitetty missä kaikkialla tavallisen arkipäivänä (koulupäivä) Kouvolassa liikkuu linja-autoja. Kuva 9. Kouvolan joukkoliikennelinjasto Tavallista linja-autoliikennettä täydennetään kolmella palvelulinjalla. Palvelulinja-autot ovat matalalattiaisia ja niissä on mahdollista matkustaa pyörätuolissa sekä rollaattorin kanssa. Palvelulinjojen aikataulut on rakennettu niin, että reittipoikkeamat ja yksilöllinen palvelu asiakkaalle on mahdollista. Kouvolan alueen kaupungin tukemat palvelulinjat on merkitty kuvaan
18 Kuva 10. Palvelulinjat Kouvolassa. Palvelulinjoissa tehtiin vuonna 2013 yhteensä matkaa ja palvelulinjoihin maksettiin tukea noin (alv. 0). Keskimäärin kaupungin tuki tehtyä matkaa kohden oli siis noin 4,1. Palvelulinjoja on vuosina laajennettu ja ne osaltaan tukevat ikäihmisten kotona asumista. Palvelulinjoista tehtiin Kouvolassa selvitys vuonna Selvityksen mukaan yli 90 % matkustajista on yli 65-vuotiaita ja useimmin palvelulinjalla kuljetaan kauppaan tai terveyskeskukseen. Asiakastyytyväisyys on korkealla tasolla (kuva 11). Eniten kritiikkiä palvelulinjoista on tullut niiden heikosta tiedottamisesta. * Kouvolan keskusta-alueen ja Anjalankosken alueen palvelulinja. Kuusankoskella palveluauto ei noudata tarkkoja aikatauluja eikä reittejä, vaan ajaa tilausten mukaan. Kuva 11. Asiakastyytyväisyys palvelulinjoissa (v. 2011). 17
19 Palvelulinjojen lisäksi kaupungin joukkoliikennettä täydennetään maaseutualueilla kerran viikossa ajettaville asiointitakseilla. Asiointitaksit tukevat osaltaan ikäihmisten kotona asumista ja ne mahdollistavat liikkumisen lähimpään taajamaan esimerkiksi kauppa-asioille. Kouvolan nykyinen asiointitaksiverkosto on merkitty kuvaan 12. Kuva 12. Kouvolan asiointitaksiverkosto. Asiointitakseissa tehtiin vuonna 2013 yhteensä matkaa ja palvelulinjoihin maksettiin tukea noin (alv. 0). Keskimäärin kaupungin tuki tehtyä matkaa kohden oli siis noin 10,6. Keskimääräinen tuki matkaa kohden on viime vuosina kasvanut, tämä johtuu osin siitä, että uusia asiointitaksireittejä on perustettu aiempaa aktiivisemmin. Näin on tehty sen vuoksi, että asiointitaksit ovat henkilöliikenteen kokonaiskustannusten kannalta kustannustehokas tapa tuottaa palveluita, vaikka ne itsessään aiheuttavatkin lisäkustannuksia. Palvelulinjojen tapaan myös asiointitaksilinjastoa on vuosina laajennettu ja nekin osaltaan tukevat ikäihmisten kotona asumista. Asiointitaksiverkosto on jo nykyisellään varsin kattava, mutta ongelmaksi on alkanut muodostua se, että palveluita on kadonnut myös taajamista, jonne asiointitakseilla pääsee. Esimerkiksi Jaalan kirkonkylällä ei enää ole pankkikonttoria ja tämän vuoksi tarve asioida Kuusankoskella on kasvanut. 18
20 3.1 Kehittämistoimenpiteet Kouvolan kaupunginhallituksen joulukuussa 2009 hyväksymään joukkoliikenteen kehittämisohjelmaan kirjattiin toimenpiteitä kahteen koriin. I korin hankkeet kirjattiin toteutettaviksi vuosina ja II korin hankkeet vuosina Vuosina joukkoliikennettä on kehitetty kokonaisvaltaisesti ja matkustusmäärät ovat kasvaneet voimakkaasti. Parannuksia on tehty lippujärjestelmään, vuorotarjontaan, tiedottamiseen sekä pysäkki-infraan. Myös eri toimialojen erilliskuljetuksia on kehitetty ja toimintamalleja tehostettu. Kaikilta osin toimenpiteitä ei kuitenkaan ole pystytty toteuttamaan suunnitellusti. Alle on listattu vuonna 2009 hyväksyttyyn joukkoliikenteen kehittämisohjelmaan kirjatut toimenpiteet sekä niiden toteutuminen vuosina I korin hankkeet Joukkoliikenteen perustietojärjestelmän toteuttaminen Joukkoliikenteen perustietojärjestelmä on toteutettu ja tietoja on päivitetty aina aikataulukauden vaihtuessa. Tulevaisuudessa Kouvolan aikataulutiedot syötetään myös valtakunnalliseen järjestelmään, mikä mahdollistaa esimerkiksi informaatiopalveluiden kehittämisen. Joukkoliikennehallinnon organisointi ja henkilöresurssien järjestäminen Kouvolassa henkilöliikenteen organisointi on aiempaa huomattavasti vahvemmin keskitetty yhteen paikkaan, hyvinvointipalveluiden tukipalveluihin. Joukkoliikennelogistikon virka perustettiin vuonna 2012 ja myös koulukuljetusten organisoinnin resursseja on vahvistettu. Kouvolassa on parhaillaan käynnissä organisaatiorakenteen päivitys ja Kuljetus ja joukkoliikenne -toiminnon roolista ja asemasta ei ole tehty vielä päätöksiä. Sivistystoimen ja perusturvan kuljetusten ohjeistaminen ja kuljetusten optimointi Sivistystoimen osalta koulukuljetuksista on laadittu koko kaupungin kattavat yhtenäiset koulukuljetusperiaatteet, joita on myös päivitetty. Koulukuljetusperiaatteiden mukaisesti kaikki Kouvolan alueen koululaisia ja koulukuljetusoikeutettuja kohdellaan kuljetusten näkökulmasta tasapuolisesti ja lähtökohtaisesti koulukuljetukset hoidetaan käyttämällä julkista liikennettä. Myös kaikki sivistystoimen ostamat joukkoliikennevuorot on hankittu avoimena ostoliikenteenä, jolloin myös muut kuntalaiset, kuten 2. asteen opiskelijat, voivat niitä hyödyntää. Perusturvan SHL- ja VPL-kuljetuksia on myös kehitetty niin, että väärinkäytökset pystyttäisiin minimoimaan. Kuljetuksista on tehty ohjeet ja nykyisin SHL- ja VPL-kuljetuksia ajetaan ainoastaan ajoneuvoilla, joissa on Kouvolan käyttämän SOTE-kortin kanssa yhteensopivat laitteet. Syyskuussa 2013 lasten ja nuorten lautakunta päätti, että palvelu- ja asiointilinjoissa SHL- ja VPL-asiakkaat matkustavat ilmaiseksi vuoden 2013 loppuun asti. Kokeilua päätettiin jatkaa vuonna Jatkossa sivistystoimen ja perusturvan kuljetuksiin tehtävien linjausten noudattamista tulee tarkkailla entistäkin vahvemmin. Ohjeisiin ja linjauksiin kirjattuja periaatteita tulee noudattaa myös konkreettisessa päätöksenteossa. Myös sopimuskumppanien toimintaa tulee valvoa entistä tarkemmin ja sopimusrikkomuksista sanktioida. Avoimen joukkoliikenteen nykyisen palvelutason arviointi ja ehdotukset palvelutason parantamisesta Palvelutasoa ja ehdotuksia sen parantamiseksi on Kouvolassa käsitelty joukkoliikenteen palvelutasosuunnitelmassa vuosille Kouvolassa on linjattu niin, että joukkoliikenteen laatukäytävillä (Voikkaa-Anjala ja Valkeala-Elimäki) pyritään aktiivisilla toimenpiteillä kasvattamaan matkustusmääriä ja joukkoliikenteen kulkutapaosuutta. Maaseutualueilla peruspalveluyhteyksiä parannetaan ensisijaisesti kutsujoukkoliikenteen avulla. 19